**ข่าวประชาสัมพันธ์**

**6 สิงหาคม 2567**

**บสย. ร่วมงานเปิดตัว “สินเชื่อ SME Green Productivity”**

**ลุยค้ำประกันสินเชื่อ ยกระดับเอสเอ็มอี สู่อุตสาหกรรมสีเขียว**

**นายสิทธิกร ดิเรกสุนทร** กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมงานเปิดตัว **“โครงการสินเชื่อ SME Green Productivity ยกระดับเพิ่มผลิตภาพเอสเอ็มอีสู่อุตสาหกรรมสีเขียว”** โดยธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank **โดยมีนางสาวพิมพ์ภัทรา วิชัยกุล** รัฐมนตรีว่าการกระทรวงอุตสาหกรรม เป็นประธานเปิดงาน ร่วมด้วย **นายพิชิต มิทราวงศ์** กรรมการผู้จัดการ SME D Bank พร้อมด้วยพันธมิตรภาครัฐและเอกชน ณ สำนักงานใหญ่ SME D Bank เมื่อวันที่ 6 สิงหาคม 2567

สำหรับสินเชื่อ **SME Green Productivity** มุ่งสนับสนุนให้ภาคอุตสาหกรรม และผู้ประกอบการเอสเอ็มอีไทย ยกระดับเพิ่มผลิตภาพเพื่อเข้าสู่อุตสาหกรรมสีเขียว หรือ “Green Industry” โดยมี บสย. ค้ำประกันสินเชื่อ เพื่อช่วยเหลือผู้ประกอบการ SMEs สามารถเข้าถึงสินเชื่อได้ง่ายขึ้น ช่วยให้ผู้ประกอบการมีศักยภาพการแข่งขันสูงขึ้น ลดต้นทุนธุรกิจ และสามารถปรับตัวเข้ากับกฎกติกาการค้าใหม่ระดับสากล ควบคู่การเป็นมิตรกับสิ่งแวดล้อม ลดการปล่อยก๊าซคาร์บอนไดออกไซด์สู่ธรรมชาติ ขับเคลื่อนเศรษฐกิจไทยสู่ความยั่งยืน

\*\*\*\*\*\*\*\*\*\*\*\*\*\*\*\*\*\*\*\*\*\*